Amy Belle

**Amy Belle** (født 1981) er en skotsk sanger og låtskriver, hun er født **Amy Lindop** og vokste opp i Glasgow.

Hun har to eldre brødre og når hun var i begynnelsen av tenårene var hun en selvlært gitarist som likte å synge coverversjoner av R.E.M. og Alanis Morissette men Belle likte også Pink Floyd, Janis Joplin og blues. Hun var en kort tid med i et band hvor broren spilte bass. Belle droppet ut av skolen i en alder av seksten år og dro til London som 17-åring for å fokusere på musikk. Hun sendte sine hjemmelagde demo-kassetter til alle som ville lytte.

I 1999 startet hun og Charity Hair, fra Plant City i Florida, en pop-folk-gruppe hvor de etter noen måneder også fikk med Audrey Nugent, fra Dublin i Irland, gruppen fikk navnet Alice Band. De ga ut to EPer i 2001, *One Day At A Time* og *Nothing On But The Radio*. På *One Day At A Time* var det to spor de hadde vært med på å skrive og «After The Goldrush» av Neil Young. Bandets eneste album var *The Love Junk Store* som kom i 2002 var spilt inn i Canada og i London, albumet inneholdt 12 spor, også «Nothing on but the Radio» og «One Day At A Time». Et annet spor på albumet, «January's Child», fikk i 2023 en 16. plass på Music Grotto sin listen 20 Best Songs About January. To nye EPer kom også i 2002, *Now That You Love Me* med tittelsporet hentet fra albumet og *(Don't Fear) The Reaper*. «Nothing on but the Radio» som jentene i Alice Band hadde skrevet kom med på albumet *Pepsi Chart 2002,* sammen med kjente artister som Kylie Minogue, Wyclef Jean, Victoria Beckham, Janet Jackson, Backstreet Boys, Britney Spears og Robbie Williams for å nevne noen. Dette var mens hun ennå brukte navnet Amy Lindop. 

I 2004 var gruppen oppløst og Amy Belle måtte gjør spillejobber på puber for å få betale regningene. Hun var gatemusikant som opptrådde på en gate i Glasgow, en venn av Rod Stewart kom forbi og han tipset Stewart om henne. Rod Stewart inviterte Belle til å synge sammen med han under en konsert han skulle ha i Royal Albert Hall i oktober 2004. Hun sang duett med Rod Stewart på «I Don't Want To Talk About It» og hennes karriere var startet for alvor. Den offisielle Rod Stewart-videoen av opptredenen har over 940 millioner YouTube-visninger over hele verden (med unntak av Storbritannia) og i tillegg har et annet YouTube klipp av denne duetten fått over 100 millioner visninger.

Etter opptrenden sørget Stewart for at hun fikk flere gode kontakter og etter en tid befant hun seg i Los Angeles sammen med dyktige folk innen bransjen. En EP ble gitt ut i 2004, *Didn't I Say,* men det gikk ennå fire år før neste EP, *Slipping Under,* kom. I 2008 kom også en akustisk EP, *Acoustic*. Låtene på EPene var skrevet av Amy Belle og på noen av dem samarbeidet hun med John Shanks. Hennes første soloalbum kom i 2009 og fikk tittelen *Lost In The Shortcut.* Hun har også skrevet låter for andre artister som Miley Cyrus.

Hun slo seg sammen med venninnen Audrey Nugent igjen og de dannet duoen Nugent & Belle. De holdt på en stund og i 2013 ga ut albumet *Seeing Stars* og fikk bra omtale blant annet av Rolling Stone. De har skrevet låtene alene eller sammen med Chris Martin og Tim Wheeler. Låter som «Doves», «Bones» og «Little Bird» har blitt mye strømmet og har hatt mange visninger på YouTube.

De siste årene har det vært stille for Amy Belle og på den private fronten ligger hun også lavt, det eneste som er offentlig er at hun er gift med en engelsk advokat, navn på mannen eller om de har noen barn er ikke kjent.

## Diskografi

### Soloalbum

* 2009 - *Lost In The Shortcut*

### Solo EPer

* 2004 - *Didn't I Say*
* 2008 - *Slipping Under*
* 2008 - *Acoustic*

### Alice Band

* 2002 - *The Love Junk Store*

### Nugent & Belle

* 2013 - *Seeing Stars*

## Referanser